آنتالیانین سریک قصبه‌سیندکی آسپندوس آنتیک شهرینه عاید قازینتی‌لاردا 2 مین ایل بون‌دان اوله عاید دوکان و انبارلار آشکار اولوندو.
شهره گلن توریست‌لرین ان چوخ گوردیگی تاریخی تیکی‌لی‌لر آراسیندا آنتیک تئاترین دا اولدوغو آسپندوس آنتیک شهری و اطرافیندا داوام ائدن قازینتی‌لاردا هر گون یئنی کشف‌لر ائدیلیر.
ایلک دفعه 2008-جی ایلده باشلایان، تورکیه ناظیرلر هئیتی‌نین قراری ایله 2014-جو ایل مؤوسوموندن اعتباراً ایجازه‌لی قازینتی‌لارا چئویریلن آراشدیرما‌لار حاجت تپه اونیورسیته سینین آرخولوژی بولومونین معلمی، دوچنت دوقتور ولی کؤسه‌نین رهبرلیگی ایله داوام ائتدیریلیر.
کؤسه تاپیلان 2 مین ایللیک دوکان و باشقا تیکی‌لی‌لرین اهمیتینی وورغولایا‌راق:"بو دوکان‌لاردا قیمت‌لی مال‌لارین ساتیلدیغینی، و یا توپلاندیغینی، حتی بعضی‌لری‌نین اوفیس کیمی ایستیفاده ائدیلمیش اولا بیله‌جگینی دوشونوروک" دئدی.
